प्रार्थना सभा में कांग्रेस अध्यक्ष राहुल गांधी के प्रतिनिधि के रूप में राज्य सभा में नेता विपक्ष कांग्रेस सांसद गुलाम नबी आजाद पहुंचे थे. प्रार्थना सभा में उन्होंने कहा कि बहुत कम लोग ऐसे होते हैं जो अपनी मौत के बाद भी दूरियों को कम करते हैं. अटल जी जाते-जाते सबको एक कर गए. अटल जी की जुबान बेहद मीठी थी. वे सदन में चाहें जितनी कड़वी बात कहते, वो मीठी ही लगती थी. लेकिन आज मीठी बात कहने पर भी कड़वी ही लगती है.